Diari Oficial de la Generalitat Valenciana


Sumari del DOGV 8222, del 29-01-2018 (2018/113)

Informació pública de l'aprovació de la versió inicial del Pla director de sanejament de Dénia i la seua avaluació ambiental i territorial estratègica.
-------------------------------------------------------------------------------------------------------------------------------------------------------

### Dades del document

Número de DOGV
:   8222

Data del DOGV
:   29-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/113


Data del document
:   04-01-2018

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * administració local
    * pla d'urbanisme

Informació pública de l'aprovació de la versió inicial del Pla director de sanejament de Dénia i la seua avaluació ambiental i territorial estratègica.  
 [2018/113]  
El Ple de l'Ajuntament, en sessió celebrada en data 28 de desembre de 2017, va adoptar, entre altres, l'acord següent:  
«Vist el document de referència del Pla director de sanejament de Dénia, aprovat per la Comissió d'Avaluació Ambiental, dependent de la Conselleria d'Infraestructures, Territori i Medi Ambient, en sessió celebrada el 27 de juny de 2013, a l'empara de l'article 3.1 de la Llei 9/2006, de 28 d'abril, sobre avaluació dels efectes de determinats plans i programes en el medi ambient.  
Vist el projecte d'adequació del Pla director de sanejament de Dénia, presentat per Alfredo Madrid Arias, en representació d'FCC Aqualia, SA, en data 13 de novembre de 2017, BLY 4334/24544, compost per dos toms que inclouen la següent documentació:  
Tom 1. Memòria, annexos, plànols i valoració.  
Tom 2. Avaluació ambiental i territorial estratègica acompanyada de plànols.  
Vist l'informe tècnic jurídic favorable emés, conjuntament, per la tècnica i la TAG de Medi Ambient, de data 19 de desembre de 2017, el qual després de la revisió tècnica del contingut del projecte d'adequació del Pla director de sanejament de Dénia, presentat per FCC Aqualia, SA, l'estima correcte en incorporar les consideracions arreplegades en el document de referència emés per la Comissió d'Avaluació Ambiental, dependent de la Conselleria d'Infraestructures, Territori i Medi Ambient, en sessió celebrada el 27 de juny de 2013, a l'empara de l'article 3.1 de la Llei 9/2006, de 28 d'abril, sobre avaluació dels efectes de determinats planes i programes en el medi ambient, havent de seguir-se amb la tramitació prevista en els articles 50 i següents de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, minuciosament detallada en l'informe.  
  
Sobre la base d'açò, s'acorda:  
Primer. Aprovar la versió inicial del Pla director de sanejament de Dénia i la seua avaluació ambiental i territorial estratègica i obrir el període de participació pública i consultes amb les administracions públiques afectades i amb les persones interessades per a una adequada difusió de la documentació i facilitació del seu examen, informe o al·legació.  
Segon. Realitzar les consultes preceptives amb les administracions públiques afectades, les quals s'indiquen en el document de referència aprovat per la Comissió d'Avaluació Ambiental, per a l'emissió dels corresponents informes.  
En aquest cas, la Consellería d'Habitatge, Obres Públiques i Vertebració del Territori, a través de la Direcció General d'Ordenació del Territori, Urbanisme i Paisatge, exercirà les funcions de coordinació necessàries en relació amb l'obtenció dels informes corresponents a les consultes que es realitzen als òrgans de la Generalitat en aquesta fase del procediment.  
Tercer. Realitzar les consultes preceptives a les Empreses Subministradores d'aigua, energia elèctrica, gas, telefonia i telecomunicacions, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
Quart. Obrir un període d'informació pública per termini de 45 dies hàbils, a fi que qualsevol persona física o jurídica puga formular al·legacions, amb aportació de tot tipus de documentació o mitjans de prova que s'estimen adequats en el seu suport.  
Cinqué. Publicar anuncis en el Diari Oficial de la Generalitat Valenciana i en la premsa escrita de gran difusió, posant a la disposició del públic els documents esmentats en l'apartat primer, indicant en aquests anuncis l'adreça electrònica per a la seua consulta.»  
Cosa que es fa pública perquè se'n prenga coneixement i per a l'entrada en vigor l'endemà de publicar-se en el Diari Oficial de la Generalitat Valenciana.  
Durant l'esmentat termini d'informació pública, les persones interessades podran examinar els documents integrants de l'expedient, personant-se en el Departament de Medi Ambient de Dénia, al carrer Ronda de les Muralles, núm. 42, en horari d'oficina (de dilluns a divendres de 09.00 a 14.00 h), o bé a través de la pàgina web de l'Ajuntament en el següent enllaç http://www.denia.es/es/ i, presentar les al·legacions que estimen oportunes.  
  
Dénia, 4 de gener de 2018.- L'alcalde: Vicent Grimalt Boronat.